**Βουλευτικές εκλογές** πραγματοποιήθηκε στη Νορβηγία στις 11 Σεπτεμβρίου του 2017. Τα μη σοσιαλιστικά κόμματα διατήρησαν  μια μειωμένη πλειοψηφία των 88 εδρών, επιτρέποντας  στον συνασπισμό Συντηρητικών-Προοδευτικών της Έρνα Σόλμπεργκ να παραμείνει στην κυβέρνηση. Το Φιλελεύθερο Κόμμα εντάχθηκε στο συνασπισμό τον Ιανουάριο του 2018, αλλά παρέμεινε σε ένα υπουργικό συμβούλιο μειοψηφίας εξαιτίας της απόφασης  του Χριστιανοδημοκρατικού Κόμματος να μην συμμετάσχει στο συνασπισμό. Τα τρία μεγαλύτερα κεντροαριστερά κόμματα κέρδισαν 79 έδρες. Το Πράσινο Κόμμα διατήρησε την μοναδική του έδρα, ενώ το Ερυθρό Κόμμα κέρδισε την πρώτη έδρα στην ιστορία του.

Προηγούμενες εκλογές
--------------------

Οι τελευταίες βουλευτικές εκλογές στη Νορβηγία πραγματοποιήθηκαν στις 9 Σεπτεμβρίου 2013. Το αποτέλεσμα ήταν μια νίκη για τους Συντηρητικούς και τους λαϊκιστές δεξιούς συμμάχους. Το Συντηρητικό Κόμμα, με επικεφαλής την Έρνα Σόλμπεργκ, και το δεξιό λαϊκιστικό Κόμμα της Προόδου σχημάτισαν μια κυβέρνηση μειοψηφίας, με τη Σόλμπεργκ στην πρωθυπουργία. Τα δύο κόμματα έλαβαν την εμπιστοσύνη και τη στήριξη από δύο κεντρώα κόμματα, που ήταν οι Φιλελεύθεροι και οι Χριστιανοδημοκράτες.

Εκλογικό σύστημα
----------------

Οι εκλογές έγιναν με λίστα κομμάτων και με  αναλογική εκπροσώπηση σε δεκαεννέα πολυεδρικές εκλογικές περιφέρειες, μία για καθεμία από τις κομητείες της Νορβηγίας.

Ο αριθμός των μελών που εκλέγονται ανά εκλογική περιφέρεια κυμαίνεται μεταξύ 4 και 19. Για να προσδιοριστεί η κατανομή των 169 εδρών μεταξύ των 19 κομητειών, χρησιμοποιείται μία διπλή φόρμουλα, με βάση τον πληθυσμό και το γεωγραφικό μέγεθος. Κάθε κάτοικος λαμβάνει έναν βαθμό, ενώ σε κάθε τετραγωνικό χιλιόμετρο αντιστοιχούν 1,8 βαθμοί.

150 από τις έδρες είναι κανονικές έδρες σε εκλογικές περιφέρειες. Αυτές απονέμονται με βάση τα αποτελέσματα των εκλογών σε κάθε κομητεία, και δεν επηρεάζονται από τα αποτελέσματα σε άλλες κομητείες.

Αποτελέσματα
------------


Αποτελέσματα νορβηγικών βουλευτικών εκλογών, 11 Σεπτεμβρίου 2017|  |
| --- |
| Κόμμα | Ψήφοι | Έδρες |
| # | % | ± | # | ± |
| Εργατικό Κόμμα (Ap) | 800.949 | 27,4 | -3,5 | 49 | -6 |
| Συντηρητικό Κόμμα (H) | 732.897 | 25,0 | -1,8 | 45 | -3 |
| Κόμμα Προόδου (FrP) | 444.683 | 15,2 | -1,2 | 27 | -2 |
| Κόμμα Κέντρου (Sp) | 302.017 | 10,3 | +4,8 | 19 | +9 |
| Σοσιαλιστικό Αριστερό Κόμμα (SV) | 176.222 | 6,0 | +1,9 | 11 | +4 |
| Φιλελεύθερο Κόμμα (V) | 127.911 | 4,4 | -0,8 | 8 | -1 |
| Χριστιανοδημοκρατικό Κόμμα (KrF) | 122.797 | 4,2 | -1,4 | 8 | -2 |
| Πράσινο Κόμμα (MDG) | 94.788 | 3,2 | +0,4 | 1 | 0 |
| Ερυθρό Κόμμα (R) | 70.522 | 2,4 | +1,3 | 1 | +1 |
|
| Κόμμα Συνταξιούχων (PP) | 12.855 | 0,4 | +0,0 | 0 | +0 |
| Κόμμα Υγείας | 10.337 | 0,4 | νέο | 0 | νέο |
| Οι Χριστιανοί (PDK) | 8.700 | 0,3 | -0,3 | 0 | +0 |
| Κόμμα Καπισταλιστών | 5.599 | 0,2 | νέο | 0 | νέο |
| Δημοκράτες στη Νορβηγία (DEM) | 3.830 | 0,1 | +0,1 | 0 | +0 |
| Κόμμα Πειρατών | 3.356 | 0,1 | -0,2 | 0 | +0 |
| Η Συμμαχία | 3.311 | 0,1 | νέο | 0 | νέο |
| Κόμμα της Ακτής (KP) | 2.467 | 0,1 | +0,0 | 0 | +0 |
| Λίστα Nordmøre | 2.135 | 0,1 | νέο | 0 | νέο |
| Φεμινιστική Πρωτοβουλία (FI) | 696 | 0,0 | νέο | 0 | νέο |
| Κομμουνιστικό Κόμμα της Νορβηγίας (NKP) | 309 | 0,0 | +0,0 | 0 | +0 |
| Κόμμα Νορβηγία | 151 | 0,0 | νέο | 0 | νέο |
| Κόμμα των Αξιών | 151 | 0,0 | νέο | 0 | νέο |
| Κόμμα Κοινωνίας | 104 | 0,0 | +0,0 | 0 | +0 |
| Βόρεια Συνέλευση | 59 | 0,0 | νέο | 0 | νέο |
| Σύνολα | 2.945.352 | 100,0 | – | 169 | ±0 |
| Άκυρα και λευκά ψηφοδέλτια | 23.681 | 0,8 | +0,2 | – | – |
| Εγγεγραμμένοι ψηφοφόροι/προσέλευση | 3.765.245 | 78,2 | -0,1 | – | – |
| Πηγή: valgresultat.no |

Σχηματισμός κυβέρνησης
----------------------

Η πρωθυπουργός Σόλμπεργκ σχημάτισε κυβέρνηση συνασπισμού με τη συμμετοχή του Συντηρητικού Κόμματος, του Κόμματος Προόδου, του Φιλελεύθερου Κόμματος και των χριστιανοδημοκρατών. Στα τέλη του Σεπτεμβρίου του 2017, οι Χριστιανοδημοκράτες αποχώρησαν από τις συνομιλίες για συνασπισμό, λόγω της ένταξης σε αυτόν του Κόμματος Προόδου.

Στις 14 Ιανουαρίου 2018 σχηματίστηκε μια κυβέρνηση συνασπισμού από το Συντηρητικό Κόμμα, το Κόμμα Προόδου και το Φιλελεύθερο Κόμμα.

Παραπομπές
----------

1. ↑  «Valgresultat.no». Valgresultat.no. Ανακτήθηκε στις 11 Σεπτεμβρίου 2017.
2. ↑  «Valgresultat for Norge – Valg 2017». Nrk.no. Ανακτήθηκε στις 11 Σεπτεμβρίου 2017.
3. ↑  «Drømmen om en bred borgerlig regjering er knust | BA». Ba.no. Ανακτήθηκε στις 14 Μαΐου 2015.
4. ↑  «The main features of the Norwegian electoral system». *Dagbladet*.. Ανακτήθηκε στις 29 Νοεμβρίου 2009.
5. ↑  «Rødgrønt flertall uansett valgordning» (στα Norwegian). *Aftenposten*. 28 Σεπτεμβρίου 2009.
6. ↑  «Norway's Christian Democrats Quit Government Negotiations». The Local. 28 Σεπτεμβρίου 2017. Ανακτήθηκε στις 29 Σεπτεμβρίου 2017.
7. ↑  Erna Solberg: Her er den blågrønne regjeringens plattform NRK, 14 Ιανουαρίου 2018